 Male Contraceptives: Ó ṣeéṣe káwọn ọkùnrin náà ní oogùn ìfètòsọmọbíbí tiwọn láàrín oṣù mẹfa Ó ṣeéṣe káwọn ọkùnrin náà ní Ògùn ìfètòsọmọbíbí tiwọn láàrín oṣù mẹfa Ikede yii n waye lẹyin tawọn onimọ iṣegun oyinbo lorilẹ-ede India ni ayẹwo ti pari lori rẹ, o si fihan pe o yege. Ogun ifetosọmọbibi naa ni wọn ni yoo maa ṣiṣẹ lara ọkunrin yoowu to ba lo o fun ọdun mẹtala ki o to bajẹ, wọn si ti mu u lọ sọdọ oluyẹwo agba fun oogun lorilẹ-ede India fun ifọwọsi. Dokita RS Sharma to jẹ agba ọjẹ onimọ Sayẹnsi ni ileeṣẹ iwadii ijinlẹ lorilẹ-ede India ṣalaye ninu iwe iroyin abẹle kan lorilẹ-ede India ni kikun. Ni bayii, wọn ni ayẹwo oogun ifetosọmọbibi fun awọn ọkunrin naa ti la ipele kẹta ayẹwo oogun oyinbo kọja nibi ti aṣeyọri oogun yii ti ko ida mẹtadinlọgọrun un ninu ọgọrun un 97.3. Aatọ ọmọkunrin lo maa dena oyun nini ni ilana yii Abẹrẹ ni oogun naa n gba wọ inu ile aatọ ọmọkunrin to wa nitosi koropọn ọmọ ọkunrin. Bi wọn ba buwọlu oogun yii, yoo jẹ oogun ifetosọmọbi akọkọ fawọn ọkunrin lagbaye. Amọṣa, pẹlu awọn ayẹwo ọlọkan-o-jọkan to n la kọja, ko daju pe yoo lee wa fun lilo ṣiwaju oṣu mẹfa si akoko yii. Ó ṣeéṣe káwọn ọkùnrin náà ní Ògùn ìfètòsọmọbíbí tiwọn láàrín oṣù mẹfa Ki ọkunrin wọ rọba idaabobo tabi ko yọ nkan ọmọkunrin rẹ ṣaaju ko to da atọ sile ọmọ obinrin ni ọna ifetosọmọbibi ti ọkunrin ti n lo tẹlẹ Ẹmí kan náà ló n darí ìrìnàjò wa táa fi jọ kọlé papọ- Ìbejì : O ṣeeṣe ki ogun ifetosọmọbibi akọkọ jade fun awọn ọkunrin lagbaye nigba ti a o ba fi ri oṣu mẹfa si asiko yii. 